Pertempuran Chaldiran

Pertempuran Chaldiran atau Chaldoran (, ) berlaku pada 23 Ogos 1514 dan berakhir dengan kemenangan untuk Empayar Uthmaniyyah ke atas Empayar Safavid dari Parsi. Akibatnya, Uthmaniyah mendapat penguasaan segera ke atas timur Anatolia dan utara Iraq. Pertempuran ini menandakan permulaan bagi 41 tahun peperangan yang menghancurkan kedua-dua empayar Islam yang hanya berakhir pada tahun 1555 dengan Perjanjian Amasya. Kesemua kehilangan Safavid bagi kawasan yang diduduki oleh penganut Syiah di Parsi, seperti Azerbaijan, Luristan dan Kirmanshah, adalah sementara yang kemudiannya dapat dirampas semula. Bagaimanapun, kehilangan Iraq, selain Kurdish dan Armenia di timur Anatolia, adalah kekal.

Di Chaldiran, Uthmaniyah memiliki pasukan yang lebih besar dan lebih baik dengan jumlah antara 60,000 sehingga 200,000 orang, sementara pasukan Iran sekitar 40,000 orang. Shah Ismail I, yang cedera dan hampir ditawan dalam pertempuran ini, meninggalkan istana dan berundur daripada pentadbiran kerajaanAn Introduction to Shiʻi Islam: The History and Doctrines of Twelver Shiʻism, oleh Moojan Momen, hlmn. 107 selepas isteri-isteri beliau ditawan oleh Selim I,The Cambridge history of Iran, oleh William Bayne Fisher, Peter Jackson, Laurence Lockhart, hlmn.224 dengan sekurang-kurang seorang daripadanya mengahwini negarawan dari Uthmaniyah.The imperial harem: women and sovereignty in the Ottoman Empire, oleh Leslie P. Peirce, hlmn. 37 Pertempuran ini mempunyai kepentingan sejarah bukan hanya menolak idea bahawa Murshid daripada Syiah-Qizilbash tidak boleh runtuh,The Cambridge history of Iran, oleh William Bayne Fisher, Peter Jackson, Laurence Lockhart, hlmn. 359 tetapi juga memperincikan sempadan Uthmaniyah-Safavid dan menyebabkan para ketua Kurdi menukar persetiaan mereka daripada Safavid kepada Uthmaniyah.The Islamic world in ascendancy: from the Arab conquests to the siege of Vienna, oleh Martin Sicker, hlmn. 197

Rujukan

Kategori:1514 di Asia
Kategori:Abad ke-16 di Empayar Uthmaniyah
Kategori:Pertempuran melibatkan Empayar Uthmaniyah
Kategori:Pertempuran melibatkan Empayar Safavid
Kategori:Konflik pada 1514
Kategori:Sejarah Azarbaijan Barat